आंगनबाड़ी वर्कर्स यूनियन की भूख हड़ताल समाप्त
आंगनबाड़ी सेविका की भूख हड़ताल जूस पिलाकर तोड़वाते भाजपा के प्रदेश मंत्री।
भास्कर न्यूज | मेदिनीनगर
झारखंडप्रदेश आंगनबाड़ी वर्कर्स यूनियन का दो दिनों से जारी अनिश्चितकालीन भूख हड़ताल गुरुवार को समाप्त हो गया। जिला समाज कल्याण पदाधिकारी सह डीटीओ जयदीप तिग्गा और भाजपा प्रदेश मंत्री मनोज सिंह ने अनशनरत आंगनबाड़ी वर्कर्स यूनियन के प्रदेश कार्यकारी अध्यक्ष बालमुकुंद सिन्हा, मालती पासवान, कुंती देवी, शारदा सिन्हा, मीना चौरसिया, चंद्रमणि देवी, प्रणीता सिंह, सुनीता देवी, सूर्यवंती देवी शारदा कुंवर को जूस पिलाकर अनशन तोड़वाया। मनोज सिंह ने कहा कि वह मंत्री और विभागीय सचिव से मिलकर 2015-16 का लैप्स पोषाहार मानदेय की राशि निर्गत कराने का प्रयास करेंगे। वहीं डीटीओ जयदीप तिग्गा ने आश्वासन दिया कि 2016-17 का मानदेय पोषाहार की राशि का भुगतान एक सप्ताह के अंदर कर दिया जाएगा। साथ ही 2015-16 का बकाया राशि का भुगतान मार्च माह के अंत तक करने की बात कही। आश्वासन के बाद झारखंड प्रदेश आंगनबाड़ी वर्कर्स यूनियन के कार्यकारी अध्यक्ष बालमुकुंद सिन्हा ने अनशन समाप्ति की घोषणा की। इस अवसर पर प्रदेश संयोजक रामचन्द्र पासवान, जिला अध्यक्ष प्रभा देवी, शिववंश मिश्रा, रौशन आरा, रामरूप, अक्षय, इम्तेयाज खान आदि मौजूद थे।
bho_Deva hin_Deva bho_Deva hin_Deva